Snelsalon vir slegte-haardae | SARIE
16 Julie 2012
Snelsalon vir slegte-haardae	deur Liesl du Toit
Hierdie nuwe konsep uit Amerika gee jou die kans om ’n vinnige, gerieflike en bekostigbare droogblaas in ‘n kits te kry. Ideaal vir daardie dae wat jou hare net nie reg wil val nie en dit nodig is om professionele hulp in te roep. Jy betaal R140 ongeag van jou haarlengte of -tekstuur en kan kies om ’n ekstra kopvelmassering (R50) of haarbehandeling (R185) te kry. Boonop is hierdie behandelings te kry in heerlike roomys geure:
Vir ‘n gewone droogblaas met ‘n tikkie volume is Vanilla die antwoord.
Korter hare wat ekstra oemf kort, sal baat by die Rum and Raisin.
Met die Honey Comb is volume die fokus.
Die Rocky Road sorg vir hope krulle.
As jy gladde, reguit hare verlang, is die Espresso ideaal.
Vir los, gemaklike krulle probeer die Amaretto.
‘n Elegante opstyl, die Lemon Twist, is vir daardie formele geleentheid.
* Prys: R280
Dogtertjies 10 jaar en jonger se hare lyk pragtig met die Tutti Frutti.
* Prys: R100
* Die eerste Sorbet Drybar maak begin Augustus by die Dunkeld West-winkelsentrum in Johannesburg oop. Besoek www.sorbet.co.za vir meer inligting
Die 90’s se gekartelde hare keer terug!
Mooiste skoonheid op die Emmy-rooitapyt
Wen-voorkomste op die VMA se rooi tapyt
Die een naelkleur wat by álles pas
Is hierdie pruike?
Het die gewilde sanger Rihanna dalk die een naellakskakering wat by alle uitrustings pas, ontdek? Die Grammy-bekroonde kunstenaar is bekend vir haar dramatiese manikure. Maar by verlede naweek se VMA-toekennings het sy aanhangers verras deur met ’n doodeenvoudige vuilpienk naelkleur, …